انا الغريب وغربتي داخل الروح
عايش بذاتي ليه عايش بذاتي
ان قلت انا مجروح بالفعل مجروح
والجرح اصبح ميزة(ن)من صفاتي
ان جيت ابكتم غيض يا ناس مفضوح
وان رحت ابضحك عاندتني شفاتي
اصارع الدنيا على غير مصلوح
وكل الدروب مؤديه للوفاتي
امشي ظلام الليل والصوت مبحوح
امشي وانادي لين يبست لهاتي
واللي نشدني بسبب قلت ما بوح
سري دفنته تحت رجم امنياتي
ويللي لك الخافق من العام مذبوح
الحين راجعلي تبين غلاتي
مابي غلاكم والخطا منك مسموح
وادعي الولي يغفر لك الفايتاتي
روح بدربك دامه جروح بجروح
ومادام صار الجرح اجمل صفاتي
ودامي غريب وغربتي داخل الروح
يارب تقبل دعوتي في صلاتي